[pic] | EUROOPA KOMISJON |

Brüssel 23.9.2010

KOM(2010) 502 lõplik

KOMISJONI ARUANNE EUROOPA PARLAMENDILE JA NÕUKOGULE

KOMISJONI KOLMAS FINANTSARUANNE EUROOPA PARLAMENDILE JA NÕUKOGULE,EUROOPA PÕLLUMAJANDUSE TAGATISFONDI KOHTA2009. EELARVEAASTA

SEK(2010) 1098

SISUKORD 1. EELARVEMENETLUS 4 1.1. 2009. aasta esialgne eelarveprojekt 4 1.2. 2009. aasta eelarveprojekt 4 1.3. 2009. aastat käsitlev kirjalik muutmisettepanek 4 1.4. 2009. aasta eelarve vastuvõtmine 4 1.5. Paranduseelarve nr 8/2009 4 1.6. Paranduseelarve nr 10/2009 5 1.7. Euroopa Põllumajanduse Tagatisfondi sihtotstarbeline tulu 5 1.8. Ajutised ümberkorraldusmaksed suhkrusektoris 6 1.9. EAGFi eelarve osa ELi kogueelarves 6 2. KASSAJÄÄK JA ASSIGNEERINGUTE HALDAMINE 7 2.1. Assigneeringute haldamine 7 2.1.1. 2009. eelarveaastal kasutada olnud assigneeringud: 7 2.1.2. 2009. eelarveaastal kasutada olnud assigneeringute kasutamine 9 2.1.3. Eelarve täitmine – Komisjoni poolt otsese juhtimise raames tehtud kulutused 9 2.1.4. Igakuised maksed liikmesriikidele 10 2.1.4.1. Igakuised maksed tehtud kulude põhjal 10 2.1.4.2. Otsused 2009. aasta igakuiste maksete kohta 10 3. EAGF-i 2009. AASTA EELARVE TÄITMINE 11 3.1. Sissejuhatus 11 4. MÄRKUSED PÕLLUMAJANDUSEELARVE TÄITMISE KOHTA 11 4.1. Peatükk 05 02: Sekkumised põllumajandusturgudel 11 4.1.1. Sissejuhatus 11 4.1.2. Teravili 11 4.1.3. Toiduabiprogrammid 11 4.1.4. Puu- ja köögivili 12 4.1.5. Viinamarjakasvatussaadused 12 4.1.6. Piim ja piimatooted 12 4.2. Peatükk 05 03: Otsetoetused 12 4.3. Peatükk 05 07: Põllumajanduskulude audit 12 4.3.1. Artikkel 05 07 01: Põllumajanduskulude kontroll 12 5. SIHTOTSTARBELISE TULU HALDAMINE 13 5.1. EAGFi sihtotstarbeline tulu 13 5.2. Ajutiste suhkrusektori ümberkorraldusmaksetega seotud sihtotstarbeline tulu 13 5.3. Suhkruvaldkonna ümberkorraldusfond 13 6. JAOTUS KULULIIKIDE KAUPA 13 1. LISA EAGFI 2009. AASTA KULUKOHUSTUSTE ASSIGNEERINGUTE EELARVEMENETLUS 2. LISA EAGFI EELARVE OSA ELI 2003.–2009. AASTA KOGUEELARVES 3. LISA 2009. AASTA EELARVE TÄITMISE ANALÜÜS 4-I LISA EAGFI EELARVE TÄITMISE ANALÜÜS – 2009. EELARVEAASTA – SIHTOTSTARBELINE TULU. C4 4-II LISA EAGFI EELARVE TÄITMISE ANALÜÜS – 2009. EELARVEAASTA – SIHTOTSTARBELINE TULU. C5 5. LISA EAGFI KULUD ARTIKLITE JA LIIKMESRIIKIDE KAUPA – 2009. EELARVEAASTA 6. LISA EAGFI KULULIIKIDE JAOTUSE MUUTUMINE EELARVEAASTATEL 2004 – 2009 Märkus: Käesolevale aruandele on lisatud komisjoni üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi Euroopa veebilehel (http://ec.europa.eu/agriculture/fin/finrep_en.htm). |

EELARVEMENETLUS[1]

2009. aasta esialgne eelarveprojekt

Komisjon võttis vastu 2009. aasta esialgse eelarveprojekti ja esitas selle eelarvepädevatele institutsioonidele 2008 aasta 6. mail. 2007.–2013. aasta finantsraamistiku rubriigist 2 rahastatavale Euroopa Põllumajanduse Tagatisfondile (edaspidi „EAGF”) kavandatud kulukohustuste assigneeringud on kokku42 860,3 miljonit eurot.

2009. aasta eelarveprojekt

Nõukogu võttis 2009. aasta eelarveprojekti vastu 2008. aasta juulis. EAGFi assigneeringuid vähendati esialgse eelarveprojektiga võrreldes 380,0 miljoni euro võrra 42 480,3 miljonile eurole.

2009. aastat käsitlev kirjalik muutmisettepanek

2008. aasta oktoobris võttis komisjon vastu 2009. aasta esialgse eelarveprojekti kirjaliku muutmisettepaneku nr 2, milles määrati EAGFi vajalikeks kulukohustuste assigneeringuteks 41 579,89 miljonit eurot, mida on 1 280,4 miljoni euro võrra vähem kui esialgses eelarveprojektis.

2009. aasta eelarve vastuvõtmine

Euroopa Parlament võttis 2009. aasta eelarve vastu täiskogu istungil 2008. aasta detsembris.

EAGFi kulukohustuste assigneeringud olid kokku 41 131,4 miljonit eurot, st 448,5 miljonit eurot vähem kui kirjalikus muutmisettepanekus. 3 409,6 miljonit eurot kulukohustuste investeeringute kogusummast oli ette nähtud peatüki 05 02 kohasteks turumeetmeteks ja 37 779,0 miljonit peatüki 05 03 kohasteks otsetoetusteks. Lisaks on 2009. aasta eelarves veterinaar- ja fütosanitaarmeetmete (poliitikavaldkond 17) kulukohustuste assigneeringuteks ette nähtud 320,7 miljonit eurot ning kalanduse (poliitikavaldkond 11) kulukohustuste assigneeringuteks 29,5 miljonit eurot.

Üksikasjalikuma teabe saamiseks vt 1. lisa.

Paranduseelarve nr 8/2009

2009. aasta juunis tegi komisjon ettepaneku vastu võtta 2009. aasta kulukohustuste assigneeringuid käsitlev paranduseelarve nr 8/2009, millega suurendati 49,3 miljoni euro võrra loomahaiguste, eelkõige lammaste katarraalse palaviku tõrjeks ettenähtud EAGFi summasid veterinaar- ja fütosanitaarmeetmete valdkonnas (poliitikavaldkond 17) ja mille eelarvepädevad institutsioonid ka vastu võtsid.

Paranduseelarve nr 10/2009

2009. aasta novembris tegi komisjon ettepaneku võtta vastu paranduseelarve nr 10/2009, millega EAGFi kulukohustusi vähendati 135,0 miljoni euro võrra, et anda oma panus Euroopa majanduse elavdamise kava rahastamisse ja maaelu arengu ajutise rahastamisvahendi (TRDI)[2] maksete assigneeringuid vähendati 111,2 miljoni euro võrra (NB! TRDI-d rahastatakse endise Euroopa Põllumajanduse Arendus- ja Tagatisfondi tagatisrahastust) ja mille eelarvepädevad institutsioonid ka vastu võtsid.

Euroopa Põllumajanduse Tagatisfondi sihtotstarbeline tulu[3]

Vastavalt ühise põllumajanduspoliitika rahastamist käsitleva määruse (EÜ) nr 1290/2005 artiklile 34 käsitatakse vastavuse kontrolli otsuste kohastest finantskorrigeerimistest, eeskirjade eiramisest ja piimamaksust laekuvat tulu EAGFi kulude rahastamiseks määratud sihtotstarbelise tuluna. Sihtotstarbelist tulu saab kasutada kas osaliselt või täielikult EAGFi kulude katmiseks, kui eelarvepädevate institutsioonide eraldatud eelarveassigneeringutest ei piisa liikmesriikide kulude rahastamiseks. Juhul kui kogu tulu või osa sellest jääb kasutamata, kantakse see automaatselt üle järgmisse eelarveaastasse järgmise eelarveaasta vajaduste katmiseks.

2009. aasta eelarve koostamisel esitati prognoos nii 2009. eelarveaastal kogutava tulu kohta kui ka 2008. eelarveaastast 2009. eelarveaastasse ülekantava summa kohta. Seda prognoosi võeti arvesse, kui eelarvepädevad institutsioonid võtsid vastu 2009. aasta eelarve. Täpsemalt:

- vastavuse kontrolli kohastest korrigeerimistest ja eeskirjade eiramisest laekuva tulu suuruseks hinnati vastavalt 600,0 miljonit ja 105,0 miljonit eurot ning piimamaksust laekuva tulu suuruseks hinnati 337,0 miljonit eurot; seega hinnati, et 2009. eelarveaasta jooksul saadakse sihtotstarbelist tulu kokku 1 042,0 miljonit eurot;

- 2008. eelarveaastast 2009. eelarveaastasse ülekantava sihtotstarbelise tulu suuruseks hinnati 1 334,0 miljonit eurot.

2 376,0 miljoni euro suurust kogusummat võeti arvesse, kui komisjon vähendas puu- ja köögiviljasektori tootjaorganisatsioonide rakendusfondideks ning ühtseks otsemaksete kavaks taotletud assigneeringuid vastavalt 515,0 miljoni euro ja 1 861,0 miljoni euro võrra. Pärast kõnealuste summade arvessevõtmist eraldasid eelarvepädevad institutsioonid kõnealustele kavale assigneeringuid vastavalt 260,0 miljoni euro ja 27 239,0 miljoni euro ulatuses.

Täpsema teabe saamiseks vt 4.I lisa ja 4.II lisa.

Ajutised ümberkorraldusmaksed suhkrusektoris[4]

Määruse (EÜ) nr 320/2006 artikli 11 kohaseid suhkrusektori ajutisi ümberkorraldusmakseid käsitatakse sihtotstarbelise tuluna, mis on ette nähtud suhkrusektori ümberkorraldusabi ja suhkruvaldkonna ümberkorraldusfondis ettenähtud muude toetuste rahastamiseks. Igal turustusaastal alates aastast 2006/2007 kuni aastani 2008/2009 seotakse kõnealused summad igas liikmesriigis ettevõtjatele määratud suhkru, inuliinisiirupi ja isoglükoosi koguseliste kvootidega ning liikmesriikidel tuleb need fondi maksta kahes osas, vastavalt iga aasta 31. märtsiks ja 30. novembriks.

2009. aasta eelarve koostamisel hinnati kõnealuse aasta jooksul ELi eelarvesse ülekantava suhkrusektori ümberkorraldusmaksetest saadava tulu suuruseks 1 742,0 miljonit eurot. Samas eeldati ka, et 2 006,0 miljonit eurot kantakse 2008. eelarveaasast üle 2009. eelarveaastasse.

Täpsema teabe saamiseks vt 4.I lisa ja 4.II lisa.

EAGFi eelarve osa ELi kogueelarves

EAGFi lõpliku eelarve (kulukohustuste assigneeringud) osa Euroopa Liidu 2003.-2009. aasta üldeelarves on esitatud 2. lisas.

KASSAJÄÄK JA ASSIGNEERINGUTE HALDAMINE

Assigneeringute haldamine

2.1.1. 2009. eelarveaastal kasutada olnud assigneeringud:

Eurodes |

Eelarve kulude jagu (1) | Kulukohustuste assigneeringud | Maksete assigneeringud | Eelarve tuluosa (sihtotstarbeline tulu) (3) | Prognoosid |

1. EAGFi esialgsed assigneeringud | 41 131 356 325 | 41 265 823 325 | 1. Vastavuse kontroll | 600 000 000 |

2. Paranduseelarved (2) | -85 660 000 | -246 200 000 | 2. Eiramised | 105 000 000 |

3. EAGFi lõplikud assigneeringud, millest: | 41 045 696 325 | 41 021 423 325 | 3. Piimamaks | 337 000 000 |

3a. Ühise juhtimise assigneeringud (välja arvatud TRDI (4) EL 10) | 40 589 704 325 | 40 589 704 325 | 4. Ajutised ümberkorraldusmaksed suhkrusektoris (5) | 1 742 000 000 |

3b. Otsese juhtimise raames tehtud kulutuste assigneeringud (6) | 455 992 000 | 360 919 000 | Sihtotstarbelise tulu prognoos kokku | 2 784 000 000 |

3c. TRDI EL 10 (7) assigneeringud | 0 | 70 800 000 |

(1) 2009. aasta eelarvesse kirjendatud assigneeringud, võttes arvesse 2009. aastal kogutavate sihtotstarbeliste tulude prognoosi ja 2008. aasta eelarveaastast 2009. eelarveaastasse ülekantavat sihtotstarbelist tulu kooskõlas nõukogu määruse (EÜ) nr 1605/2002 artikliga 10. (2) Paranduseelarvetega nr 8/2009 ja nr 10/2009 nähakse ette kulukohustuste assigneeringute vähendamine 135,0 miljoni euro võrra, et rahastada Euroopa majanduse elavdamise kava (punkt 1.6), ning veterinaar- ja fütosanitaarmeetmetega (poliitikavaldkond 17) seotud kulude suurendamine (tervise- ja tarbijaküsimuste peadirektoraat) 49,3 miljoni euro võrra (punkt 1.5). Maksete asssigneeringute puhul nähakse paranduseelarvega nr 10/2009 ette kulukohustuste assigneeringute vähendamine 135 miljoni euro võrra Euroopa majanduse elavdamise kava rahastamiseks (punkt 1.6) ja TRDI (mida rahastatakse endise Euroopa Põllumajanduse Arendus- ja Tagatisondi tagatisrahastust (ex-EAGGF)) maksete assigneeringute vähendamine 111,2 miljoni euro võrra. (3) Sihtotstarbeline tulu: Kogutava sihtotstarbelise tulu prognoos. Tulude reale ei ole tulusid kirjendatud (p.m.),[5] kuid prognoositav summa on märgitud eelarveselgitustes. (4) TRDI: maaelu arengu ajutine rahastamisvahend EL 10 jaoks (5) Seda tulu kasutatakse suhkruvaldkonna ümberkorraldusfondi toetustega seotud kulude katmiseks. (6) 80 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17) kuludeks (tervise- ja tarbijaküsimuste peadirektoraat). Ülejäänud assigneeringud on võrdsel määral seotud põllumajanduse ja maaelu arenguga (poliitikavaldkond 05, põllumajanduse ja maaelu arengu peadirektoraat) ja kalandusega (poliitikavaldkond 11, merendus- ja kalandusasjade peadirektoraat). Merendus- ja kalandusasjade peadirektoraadile tehtavad maksed hõlmavad 1,8 miljonit eurot, mis kanti üle kalandusega (poliitikavaldkond 11) seotud muudest eelarvepunktidest. (7) Aasta lõpus vähendati algselt ettenähtud maksete assigneeringuid (182 miljonit eurot) paranduseelarve nr 10/2009 kohaselt 70,8 miljonile eurole. |

2.1.2. 2009. eelarveaastal kasutada olnud assigneeringute kasutamine

Eurodes

Kulukohustuste assigneeringute kasutamine | Maksete assigneeringute kasutamine |

Ühine juhtimine (välja arvatud TRDI EL 10) (1): | 46 024 783 279,92 | 46 024 783 279,92 |

Otsese juhtimise raames tehtud kulutused | 444 795 087,91 | 270 611 015,99 |

TRDI EL 10 | 0,00 | 67 170 526,24 |

Kokku (sealhulgas suhkruvaldkonna ümberkorraldusfond) (2) Suhkruvaldkonna ümberkorraldusfond Kokku (välja arvatud suhkruvaldkonna ümberkorraldusfond) | 46 469 578 367,83 3 017 689 890,69 43 451 888 477,14 | 46 362 564 822,15 3 017 689 890,69 43 344 874 931,46 |

(1) Määratud summad. Kulukohustused ja maksed miinus saadud sihtotstarbeline tulu: 43 197 343 784,95 eurot.

(2) Pärast 2 165 546,21 euro suuruse summa lisamist (seoses arvesse võtmata sihtotstarbelise tulu kasutamisega otsekuludeks) ulatus kulukohustuste assigneeringute kasutamine 46 471 743 914,04 euroni (EAGF + suhkruvaldkonna ümberkorraldusfond). Pärast suhkruvaldkonna ümberkorraldusfondi assigneeringute mahaarvamist on netosumma 43 454 054 023,35 eurot.

2009. eelarveaastal kasutati kulukohustuste assigneeringuid kokku 46 469 578 368 euro ulatuses, samal ajal kui tegelikud maksete assigneeringud olid 46 362 564 822 eurot.

2.1.3. Eelarve täitmine – Komisjoni poolt otsese juhtimise raames tehtud kulutused

Eurodes

Otsese juhtimise raames tehtud kulutused | Kulukohustuste assigneeringud | Vabanenud summad | Maksete assigneeringud | Ülekandmised 2010. aastasse (1) |

Assigneeringud | 455 992 000,00 | - | 360 919 000,00 | - |

Täitmine | 444 795 087,91 | - | 270 611 015,99 | 31 370 402,92 |

Tühistatud assigneeringud | 11 196 912,09 | - | 90 307 984,01 | - |

(1) 2010. aastasse kantakse üle üksnes liigendamata assigneeringud |

2009. aasta eelarves oli otsese juhtimisega seotud kuludeks ette nähtud 456 miljoni euro ulatuses kulukohustuste assigneeringuid. 2009. aastal eraldati otsese juhtimisega seotud kuludeks 444,8 miljonit eurot. 11, 2 miljoni euro suurune assigneeringute vahe tühistati.

80 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17) kuludeks. Ülejäänud assigneeringud on võrdsel määral seotud põllumajanduse ja maaelu arenguga (poliitikavaldkond 05) ja kalandusega (poliitikavaldkond 11).

2.1.4. Igakuised maksed liikmesriikidele

2.1.4.1. Igakuised maksed tehtud kulude põhjal

Nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta)[6] artiklis 15 on sätestatud, et „komisjon teeb igakuised maksed liikmesriikide akrediteeritud makseasutuste kulude hüvitamiseks asjaomase kuu jooksul”. Igakuised maksed kantakse liikmesriikidele üle hiljemalt tehtud kulude järgse teise kuu kolmandal tööpäeval.

Igakuised maksed on juba tehtud netokulude (pärast tulude mahaarvamist) hüvitus, mis on liikmesriikide käsutusse antud nende poolt esitatavate igakuiste kuluaruannete[7] alusel. Kulude ja tulude igakuist kirjendamist kontrollitakse ja parandatakse üksikasjalike aruannete alusel[8]. Pealegi saab makse lõplikuks alles pärast kõnealuste kulude hilisemat kontrollimist, kui tehakse kindlaks, et raamatupidamisarvestus on toimunud nõuetekohaselt.

Igakuiste maksete süsteemi kasutatakse maksete puhul, mida liikmesriigid tegid alates 16. oktoobrist 2008 kuni 15. oktoobrini 2009. Ülejäänud maksete puhul annab komisjon otsetoetusi piiratud hulgale meetmetele.

2009. aasta eelarve täitmisel oli igakuiste maksete netosumma 43 197 343 784,95 eurot.

2.1.4.2. Otsused 2009. aasta igakuiste maksete kohta

2009. eelarveaasta puhul võttis komisjon vastu kaksteist otsust igakuiste maksete kohta. Lisaks sellele otsustati 2009. aasta detsembris teha täiendav kuumakse, millega kohandati juba tehtud maksed asjaomasesse aastasse kirjendatavate kogukuludega.

EAGF-I 2009. AASTA EELARVE TÄITMINE

Sissejuhatus

2009. aastat iseloomustas põllumajandustoodangu, eelkõige piimandussektori hindade märkimisväärne langus nii ELis kui ka maailmaturul. Põllumajandusturgudel valitsenud keerulist olukorda süvendasid veelgi ülemaailmne finantskriis ja üldised negatiivsed majandusväljavaated. Need arengusuunad mõjutasid nii EAGFi kulude taset kui ka assigneeringute kasutamist teatavates eelarvevaldkondades.

Eelarvet täideti mahus 43 454,1 miljonit eurot. Kulusid rahastati eelarve esialgsete assigneeringute kaudu, kasutades täies ulatuses sihtotstarbelist tulu 1 474,1 miljonit eurot, mis kanti üle 2008. aastast, ja osa 2009. aastal kogutud sihtotstarbelist tulu, mis moodustas 944,5 miljonit eurot 1 086,0 miljoni euro suurusest kogusummast. Põllumajanduse ja maaelu arengu (poliitikavaldkond 05) puhul moodustasid turumeetmetega seotud kulud 3 987 miljonit eurot ja otsetoetustega seotud kulud 39 113,9 miljonit eurot ning mõlema sektori puhul ületati eelarveassigneeringuid. Näiline ületäitmine kaeti osaliselt muudest eelarvepunktidest ülekantud assigneeringutega ja osaliselt EAGFi sihtotstarbelisest tulust.

Lisaks sellele sisaldab eespool nimetatud eelarve täitmise kogusumma assigneeringuid kalanduse turumeetmeteks (poliitikavaldkond 11) 29,4 miljoni euro ulatuses ning veterinaarkuludeks (poliitikavaldkond 17) 364,3 miljoni euro ulatuses. (NB! Üksikasjalikuma teabe saamiseks vt 3. lisa.) 5. lisas on esitatud EAGFi kulud artiklite ja liikmesriikide lõikes.

MÄRKUSED PÕLLUMAJANDUSEELARVE TÄITMISE KOHTA

Järgneb 3. lisas esitatud üksikasjadel põhinev lühikommentaar põllumajanduseelarve täitmise kohta

Peatükk 05 02: Sekkumised põllumajandusturgudel

Sissejuhatus

Selle eelarvevaldkonna kogumaksed olid 3 987,0 miljonit eurot ja neid rahastati 3 287,7 miljoni euro ulatuses eelarveassigneeringutest ja 702,0 miljoni euro ulatuses sihtotstarbelisest tulust.

Teravili

Eelarve ületäitmine kõnealuses sektoris oli peamiselt tingitud sellest, et sekkumisvarud suurenesid 0,047 miljonilt tonnilt aasta alguses ligikaudu 1,56 miljoni tonnile aasta lõpuks.

Toiduabiprogrammid

Puudustkannatavatele isikutele põllumajandustoodete jaotamiseks eraldatud vahendite väiksemas mahus kasutamine oli tingitud haldusprobleemidest, mis ei võimaldanud teatavatel liikmesriikidel turult osta kõiki 2009. aasta jaotuskavaga ettenähtud mitmesuguseid tooteid. Lisaks sellele tuleks märkida, et eelarvestatud summa suurenes 2009. aastal 500 miljonile eurole.

Puu- ja köögivili

Eelarve näiline ületäitmine kõnealuses sektoris oli tingitud tehnilisest mõjust, mille põhjustas tootjaorganisatsioonide rakendusfondidega seotud kulude osaline katmine sihtotstarbelistest tuludest (413,4 miljoni euro ulatuses) ning tootjarühmadele eeltunnustuse saamiseks antava abi osaline katmine liikmesriikide suurenenud maksetest.

Viinamarjakasvatussaadused

Selle sektoris rahastatakse esmaste meetmetena riiklikke tugiprogramme ja väljajuurimiskava. Liikmesriikide panusega riiklike tugiprogrammide rakendamisse võib rahule jääda arvestades, et programme kohaldatakse alles esimest aastat. Väljajuurimiskavade raames esitati abitaotlusi eelarveassigneeringutes kavandatust suurematele summadele ja seetõttu pidid asjaomased liikmesriigid kandma täiendavaid kulusid.

Piim ja piimatooted

Piimaturul valitseva olukorra leevendamiseks taaskehtestas komisjon 2009. aasta jaanuaris piimatoodete eksporditoetused. Lisaks sellele osteti riiklikuks ladustamiseks kokku suurtes kogustes lõssipulbrit ja võid ning nende kokkuostuperiood muudeti tavapärasest (31. august) pikemaks. Kuna 2008. aasta septembris koostatud 2009. aasta eelarves ei olnud eespool nimetatud tegevusteks assigneeringuid ette nähtud, ületavad kõnealuse sektori kulud vastavaid eelarveassigneeringuid.

Peatükk 05 03: Otsetoetused

Selle eearvepeatüki assigneeringud olid 37 779,0 miljonit eurot ja maksete assigneeringud ligikaudu 39 113,9 miljonit eurot. Näiline ületäitmine oli peamiselt tingitud ühtsest otsemaksete kavast (maksete assigneeringuid vähendati, et võtta arvesse sihtotstarbelist tulu) ning kaeti osaliselt muudest eelarvepunktidest ülekantud summadega ning osaliselt 2009. aasta eelarves kõnealuse kava jaoks eraldatud sihtotstarbelisest tulust.

Peatükk 05 07: Põllumajanduskulude audit

Artikkel 05 07 01: Põllumajanduskulude kontroll

See artikkel hõlmab peamiselt summasid, mis kanti EAGFi eelarvesse üle seoses raamatupidamisarvestuse korrigeerimise ja abisaajatele tehtavate maksete tähtaegade eiramisega. Korrigeerimiste kogusumma oli -115,1 miljonit eurot. Eelarvepädevate institutsioonide vastuvõetud eelarveassigneeringud olid kõnealuste korrigeerimiste puhul - 490,0 miljonit eurot. Komisjon sulges kõnealuse konto, paigutades ümber 375,1 miljonit eurot EAGFi 2009. eelarveaasta jooksul kogutud sihtotstarbelist tulu.

SIHTOTSTARBELISE TULU HALDAMINE

EAGFi sihtotstarbeline tulu

2008. aastast 2009. aastasse tegelikult ülekantud sihtotstarbeline tulu oli 1 474,1 miljonit eurot, mida kasutati kooskõlas finantsmääruse artikliga 10 täies ulatuses 2009. aasta eelarveaasta kulude katteks. Kõnealuse summaga kaeti tootjaorganisatsioonide rakendusfondidega seotud kulud 343,8 miljoni euro ulatuses ja ühtse otsemaksete kavaga seotud kulud 1 130,4 miljoni euro ulatuses.

2009. aastal koguti 1 086,0 miljoni euro ulatuses sihtotstarbelist tulu. Osa sellest (944,7 miljonit eurot) kasutati aasta jooksul tehtud kulude katmiseks ja 141,5 miljoni euro suurune ülejääk kanti automaatselt üle 2010. aasta eelarvesse kõnealuse eelarveaasta kulude katmiseks.

Täpsema teabe saamiseks vt 4.I lisa ja 4.II lisa.

Ajutiste suhkrusektori ümberkorraldusmaksetega seotud sihtotstarbeline tulu

2009. aastal kandsid liikmesriigid üle kokku 1 742,0 miljonit eurot sihtotstarbelist tulu. Lisaks sellele kanti 2008. aastast 2009. aastasse üle kokku 2 044,6 miljonit eurot sihtotstarbelist tulu. Seega oli 2009. aastal ELi eelarves ajutiste ümberkorraldusmaksetena tegelikult kokku 3 786,0 miljonit eurot saadaolevat sihtotstarbelist tulu. Pärast seda, kui suhkruvaldkonna ümberkorraldusfondi abisaajatele olid tehtud kõik abimaksed, oli ajutiste ümberkorraldusmaksete jääk 768,3 miljonit eurot, mis kantakse üle 2010. aastasse.

Täpsema teabe saamiseks vt punkt 5.3 ning 4.I lisa ja 4.II lisa.

Suhkruvaldkonna ümberkorraldusfond

2009. aasta jooksul olid liikmesriigid maksnud ligikaudu 3 017,7 miljoni euro eest toetusi seoses suhkrutööstuse ümberkorraldamise, mitmekesistamise ning suhkru rafineerimisega. Kõnealused toetused maksti eespool osutatud tuludest, mis tulenesid ajutistest suhkrusektori ümberkorraldusmaksetest.

Täpsema teabe saamiseks vt 4.I lisa ja 4.II lisa.

JAOTUS KULULIIKIDE KAUPA

EAGFi kogukulud oli 43 454,1 miljonit eurot (välja arvatud suhkruvaldkonna ümberkorraldusfond). Allpool esitatakse jaotus kõige olulisemate kulukategooriate kaupa koos protsendimääraga, mis näitab kulude osakaalu EAGFi 2009. aasta kogukulust.

Ladustamine

Ladustamiskulud olid 173,4 miljonit eurot, st 0,04 % kogusummast. Peamiselt olid ladustamisega seotud teravilja-, veini-, piima- ja sealihasektori tooted.

Eksporditoetused

Eksporditoetustele kulus 649,5 miljonit eurot, st 1,50 % kogusummast.

Muud turumeetmed

Muudele turumeetmetele kulus 3 085,6 miljonit eurot, st 7,10 % aasta kogukulust. See kululiik hõlmab peamiselt teravilja-, puu- ja köögivilja-, veini-, piima- ja piimatoodete-, veise- ja vasikaliha- ning sealihaturu ning toiduabiprogrammidega seotud kulusid. See kululiik hõlmab osaliselt ka põllumajanduskulude audititega seotud korrektsioone.

Otsetoetused

Otsetoetuste kulud olid 39 113,9 miljonit eurot, st 90,01 % kogusummast.

Otsetoetused

Otsetoetustega seotud kulud olid 447 miljonit eurot, st 1,03 % olid komisjoni otsemaksed, mis hõlmasid eelkõige veterinaarmeetmetega seotud kulusid ning põllumajandusliku raamatupidamise ja põllumajandusuuringutega seotud kulusid.

Maaelu areng

2009. aasta eelarves ei olnud ette nähtud endise EAGGFi tagatisrahastuga[9] seotud assigneeringuid. Samal ajal deklareerisid liikmesriigid eelnevalt makstud summade tagasimaksmist 13,3 miljoni euro ulatuses.

Ajavahemikul 2004–2009 toimunud muutused asjaomaste kululiikide lõikes on esitatud 6. lisas.

[pic]

[pic]

[pic]

[pic]

[pic]

[pic]

[pic]

[1] Kõnealune menetlus on esitatud 1. lisas.

[2] TRDI: maaelu arengu ajutine rahastamisvahend EL 10 jaoks

[3] Need summad ei ole kirjendatud eelarve tulude ridadel (artikkel 670, EAGFi sihtotstarbeline tulu), vaid need on märgitud kõnealust artiklit käsitlevates eelarveselgitustes.

[4] Need summad ei ole kirjendatud eelarve tulude ridadel (artikkel 680, ajutised ümberkorraldusmaksed suhkrusektoris), vaid need on märgitud kõnealust artiklit käsitlevates eelarveselgitustes.

[5] p.m.: märge „pro memoria”.

[6] ELT L 209, 11.8.2005, lk 1.

[7] Liikmesriigid esitavad igakuised kuluaruanded kuu N+1 kümnendaks kuupäevaks.

[8] Liikmesriigid esitavad üksikasjalikud aruanded (vastavalt tabelile 104) kuu N+1 kahekümnendaks kuupäevaks.

[9] Maaelu areng, mida rahastati endise Euroopa Põllumajanduse Arendus- ja Tagatisfondi tagatisrahastust (EAGGF) – programmitöö periood 2000–2006.